《行路难 其四》
清代·陈恭尹

君不见五陵年少插两弓，左射右射皆能工。金丸如星羽如月，骄马蹴踏鸣秋风。

林中走兽猎已尽，仰面四顾苍天空。千年老鹤青田产，昨日瑶池衔玉简。

未回劲翮排天门，莫使霜毛刺人眼。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。